stanford-oval/wikipedia huggingface dataset:
ชญานิษฐ์ ชาญสง่าเวช
ผลงาน > ซีรีส์ / ซิตคอม

| ปี | เรื่อง | ตอน | บทบาท | ออกอากาศ | หมายเหตุ |
| --- | --- | --- | --- | --- | --- |
| 2559 | อยู่ที่เรา |  | เตย | ไลน์ทีวี |  |
| 2559 | I See U พยาบาลพิเศษ...เคสพิศวง |  | ไพริน | จีเอ็มเอ็ม 25 |  |
| 2560 | สูตรรักชุลมุน | พ่อบ้าน ฆาตกรรม และรอยสัก | โรส | ช่องวัน 31 | รับเชิญ |
| 2560 | Club Friday the Series 9 รักครั้งหนึ่ง ที่ไม่ถึงตาย | รักนอกเวลา | เบ๊นซ์ | จีเอ็มเอ็ม 25 |  |
| 2560 | โปรเจกต์ เอส เดอะซีรีส์ | SOS Skate ซึม ซ่าส์ | หมอเบลล์ | จีเอ็มเอ็ม 25 และไลน์ทีวี |  |
| 2560 | Love Songs Love Series | เรื่องที่ขอ | ซี | จีเอ็มเอ็ม 25 |  |
| 2561 | Love Song Love Series To Be Continued | เรื่องที่ขอ | ซี | จีเอ็มเอ็ม 25 |  |
| 2562 | Wolf เกมล่าเธอ |  | ไวท์/ชิวยี | ช่องวัน 31 | รับเชิญ |
| 2562 | Instinct ซ่อน ล่า หน้าสัตว์ |  | พราว (หน้ากากแมว) | ไลน์ทีวี | LINE TV Originals |
| 2562 | เคว้ง |  | เมย์ | เน็ตฟลิกซ์ | Netflix Original |
| 2562 | One Year 365 วัน บ้านฉัน บ้านเธอ |  | กอหญ้า ญารินดา | ไลน์ทีวี และช่องวัน 31 | รับเชิญ |
| 2562 | Dive (撲通撲通的青春) |  | จูน |  | รับเชิญ (ซีรีส์ประเทศจีน) |
| 2563 | Turn Left Turn Right สมองเลี้ยวซ้าย หัวใจเลี้ยวขวา |  | อายย์ | จีเอ็มเอ็ม 25 |  |
| 2563 | Cat Radio Tv |  | บูม | ช่อง 3 |  |
| 2565 | Cat Radio Tv Season2 |  | บูม | ช่อง 3 |  |
| 2565 | Good Old Days ร้านซื้อขายความทรงจำ | Love Wins | มิ้ว | ดิสนีย์+ ฮอตสตาร์ และ จีเอ็มเอ็ม 25 |  |
| 2565 | ด้วยรักและหักหลัง P.S. I Hate You |  | ธิดาวัลย์ ตั้งอินทรา (วันวัน) | จีเอ็มเอ็ม 25 และ Viu |  |
| 2566 | Return Man ยอดรักนักทวงคืน |  | พริบพราว | Viu | Viu Original |
| 2566 | Midnight Museum พิพิธภัณฑ์รัตติกาล | ผีเสื้อทรงจำ | รินลดา (ริน) | จีเอ็มเอ็ม 25 |  |
| 2566 | The Jungle เกมรัก นักล่า บาร์ลับ |  | ออกัส | จีเอ็มเอ็ม 25 |  |
| 2566 | Club Friday The Series : Moments and Memories รักนี้..ไม่มีลืม | รักแท้เฉพาะที่ | ทันย่า | ช่องวัน 31 และ VIU |  |
| 2567 | LOVE LESSON 010 แบบฝึกรัก…ไม่รู้ล้ม |  | ลลิตา จัดพล (เกด) | OneD และ ช่องวัน 31 | OneD Original |
| 2567 | อังคารคลุมโปง: เอ็กซ์ตรีม | ครูเวร | ออย | Netflix | Netflix Original |
| 2567 | Good Doctor หมอใจพิเศษ |  | พญ.พรีมลดา เอชวดานนท์ (หมอพรีม) | TrueID และ True Asian More |  |
| 2567 | ฆาตกรรม เดอะ มิวสิคัล |  | ปานปวีณ์ สมุทรไกร (วี) | Mono | Mono original |
| 2568 | ดาหลา บุปผา ฆาตกรรม |  | นริสสา ตั้งสินทรัพย์ (ริสา) | Netflix | Netflix Original |

| รอประกาศ | เพื่อนสนิทพิษสหาย Friendshit Forever |  | ใบข้าว | จีเอ็มเอ็ม 25 |  |
| รอประกาศ | Forbidden ดินแดนต้องห้าม |  | นุ่น | HBO Asia | HBO Asia Original (2 ตอนแรกฉายที่เทศกาลภาพยนตร์นานาชาติปูซาน ครั้งที่ 26) |
ผลงาน > ภาพยนตร์

| ปี | เรื่อง | บทบาท | หมายเหตุ |
| --- | --- | --- | --- |
| 2558 | 再见，在也不见 (Distance ความห่างไกลระหว่างเรา) | พิม |  |
| 2560 | มา ณ ที่นี้ | นภัสสร |  |
| 2565 | CRACKED ภาพหวาด | รุจา |  |
| 2566 | สมมติ (Suppose) | เดียร์ |  |
| 2567 | The Nature of Dogs (หมา-ป่า) | พิม | Premiere at Locarno Film Festival |
ผลงาน > ภาพยนตร์สั้น

| ปี | เรื่อง | ตอน | บทบาท |
| --- | --- | --- | --- |
| 2558 | HOPE : ความหวัง ? POH TECK TUNG FOUNDATION |  | ลูกสาวของชาติศาสตร์ |
| 2559 | BANGKOK STORIES | Sukhumvit | เด็กสาวชนชั้นสูง |
| 2560 | BBetter ทูบีเบทเทอร์ |  | ซี |
| 2563 | กักตัว Stories | LOVERS ON THE STREET | เฟม |
| 2564 | #HATETAGtheproject | Nextdoor | เอ็มมี่ |
| 2565 | Short Film ส่งเธอออกไป - COCKTAIL |  | มุก |
ผลงาน > มิวสิกวิดีโอ

| ปี | เพลง | ศิลปิน |
| --- | --- | --- |
| 2557 | 1MILL | Jayrun |
| 2557 | รุ้งสีเทา | MONOMANIA |
| 2558 | เด็กน้อย | 25 hours |
| 2559 | ถ้าเรายังรักกัน | Blue Shade |
| 2559 | Game Over | STAMP |
| 2559 | อย่ามาเสียดาย | ชมพู่-ทับทิม |
| 2559 | ทวง | นิว ภชพน Feat. มิ้น ETC |
| 2559 | แล้วแต่ใจเธอ | NUM KALA |
| 2560 | สักวินาที | STAMP |
| 2560 | เวลาของเรา | โต๋ ศักดิ์สิทธิ์ |
| 2560 | บินถลาลม [LIVE ACOUSTIC SESSION] | The Richman Toy Feat. แพต ชญานิษฐ์ |
| 2560 | ซ่อน (B2B) | TELEx TELEXs |
| 2560 | เอายังไง? (Now What?) | TELEx TELEXs |
| 2560 | เพื่อนชื่อความเหงา (01.23 A.M.) | TELEx TELEXs |
| 2561 | สักวัน | KOR NOTAPOL Feat. Karn The Parkinson |
| 2561 | สัก (HENNA) | THE JUKKS |
| 2562 | SRY | F.HERO Ft. Maiyarap |
| 2563 | เข้าข้างตัวเอง(อีกแล้ว) | ETC. |
| 2563 | Undo | POP PONGKOOL X WONDERFRAME (JOOX 100x100 SEASON 2) |
| 2564 | ช่วยไม่ได้ (CAN'T HELP) | URBOYTJ |
| 2564 | นักวิทยาศาสตร์ (Scientist) | D GERRARD |
| 2564 | โลกคู่ขนาน (Isekai) | D GERRARD |
| 2564 | เวทมนตร์ (Magic) | D GERRARD |
| 2565 | ส่งเธอออกไป | COCKTAIL |
| 2566 | ขอแค่ฉันได้เห็นหน้าเธอเป็นครั้งสุดท้าย | แจ็คแฟนฉัน feat. เจ๋ง บิ๊กแอส |
| 2566 | อย่าร้องอายเค้า | Don't Cry | TATTOO COLOUR |
| 2567 | WHAT A PERFECT SEASON TO CRY | temp. |
| 2567 | ไม่พูดหน่อยเหรอ (Say Something) | PECK PALITCHOKE |
| 2567 | ตัวร้าย | KLEAR x BANK PREETI (genie 100x100) |
| 2567 | ทำร้ายหัวใจ | TWOPEE X YENTED |
ผลงาน > รายการโทรทัศน์

Game of Teens
ผลงาน > ถ่ายแบบ

IRADA-PAT A/W 2016 (COVER MODEL)
CHEEZE ฉบับที่140 January 2016 (COVER MODEL)
Rubbersmagazine AUGUST 2016 /issue 10
DONT Magazine AUGUST 2016 /issue8
Student Weekly - June 13 - 2016
Looker PinUp Girl 066
in bed with Lips magazine
A day /online - แพต ชญานิษฐ์ นางเอกลุคสุดติสท์จากซีรีส์ I See You ที่ตัวจริงสดใสและฮาอย่าบอกใคร
Fungjaizine /online - เห็ดหูหนู l แพต ชญานิษฐ์ ชาญสง่าเวช
NUGIRL by Dek-D.com /online - Dress up : 4 look ชิคๆ กับ “แพต ชญานิษฐ์ ”
LOOKER 077 'COOL GIRLS WE LOVE'
MiX MAGAZINE ISSUE 127
Lips Magazine - 20th Anniversary (Blooming Years)
KAZZ Magazine Issue.165 ครบรอบ 14th Anniversary
รางวัล

| รางวัล> ปี | รายการประกาศรางวัล | สาขา | ผลรางวัล | ผลงาน |
| --- | --- | --- | --- | --- |
| 2561 | รางวัลภาพยนตร์แห่งชาติ สุพรรณหงส์ ครั้งที่ 28 | นักแสดงนำหญิง | เสนอชื่อเข้าชิง | มา ณ ที่นี้ |
| 2561 | รางวัลภาพยนตร์ไทย ชมรมวิจารณ์บันเทิง ครั้งที่ 27 | นักแสดงนำหญิง | ได้รับรางวัล | มา ณ ที่นี้ |
| 2561 | คมชัดลึก อวอร์ด ครั้งที่ 15 | นักแสดงนำหญิง | เสนอชื่อเข้าชิง | มา ณ ที่นี้ |
| 2561 | รางวัลสตาร์พิคส์ ครั้งที่ 16 ประจำปี พ.ศ. 2561 | นักแสดงนำหญิง | ได้รับรางวัล | มา ณ ที่นี้ |
| 2565 | ชมรมวิจารณ์บันเทิง ครั้งที่ 31 | นักแสดงนำหญิง | เสนอชื่อเข้าชิง | Cracked ภาพหวาด |
| 2566 | Content Asia Awards 2023 | Best Female Lead in a TV Programme/Series Made in Asia | Silver | ด้วยรักและหักหลัง P.S. I Hate You |
| 2566 | 28th Asian Television Awards | BEST ACTRESS IN A LEADING ROLE | Nominees | Return Man  ยอดรักนักทวงคืน |
| 2567 | นาฏราช ครั้งที่ 15 | นักแสดงนำหญิง (แพลตฟอร์มออนไลน์) | เสนอชื่อเข้าชิง | Return Man  ยอดรักนักทวงคืน |
| 2567 | คมชัดลึกอวอร์ด ครั้งที่ 20 | นักแสดงนำหญิง | ได้รับรางวัล | สมมติ |
| 2567 | ชมรมวิจารณ์บันเทิง ครั้งที่ 32 | นักแสดงนำหญิง | เสนอชื่อเข้าชิง | สมมติ |
| 2567 | สุพรรณหงส์ ครั้งที่ 32 | นักแสดงนำหญิง |  | สมมติ |
แหล่งข้อมูลอื่น

ชญานิษฐ์ ชาญสง่าเวช ที่อินสตาแกรม
| ด ค กรางวัลชมรมวิจารณ์บันเทิง สาขานักแสดงนำหญิงยอดเยี่ยม |
| --- | --- |
2533–2540:  จินตหรา สุขพัฒน์ (2533)  ปวีณา ชารีฟสกุล (2534)  จินตหรา สุขพัฒน์ (2535)  จันจิรา จูแจ้ง (2536)  จินตหรา สุขพัฒน์ (2537)  เฟย์ อัศเวศน์ (2540) 
2541–2551:  อมิตา ทาทายัง (2541)  ลลิตา ปัญโญภาส (2542)  จินตหรา สุขพัฒน์ (2543)  สิริยากร พุกกะเวส (2544)  อริศรา วงษ์ชาลี (2545)  สินิทธา บุญยศักดิ์ (2546)  แอน ทองประสม (2547)  วรนุช วงษ์สวรรค์ (2548)  ณัฐฐาวีรนุช ทองมี (2549)  สินจัย เปล่งพานิช (2550)  อัญชลี สายสุนทร (2551) 
2552–2562:  ศิริน หอวัง (2552)  เฌอมาลย์ บุญยศักดิ์ (2553)  หนึ่งธิดา โสภณ (2553)  ปิยธิดา วรมุสิก (2554)  เพ็ญพักตร์ ศิริกุล (2555)  คีรติ มหาพฤกษ์พงศ์ (2556)  พัชชา พูนพิริยะ (2556)  สุชาร์ มานะยิ่ง (2557)  ดาวิกา โฮร์เน่ (2558)  ดาวิกา โฮร์เน่ (2559)  ชุติมณฑน์ จึงเจริญสุขยิ่ง (2560)  ชญานิษฐ์ ชาญสง่าเวช (2561)  เจนนิษฐ์ โอ่ประเสริฐ (2562) 
2563–2573:  พิมพ์ชนก ลือวิเศษไพบูลย์ (2563)  นริลญา กุลมงคลเพชร (2564)  เขมนิจ จามิกรณ์ (2565) 
| ด ค กรางวัลสตาร์พิกส์ไทยฟิล์มอะวอดส์ สาขานักแสดงนำหญิงยอดเยี่ยม |
| --- | --- |
2546–2550:  สินิทธา บุญยศักดิ์ (2546)  แอน ทองประสม (2547)  วรนุช วงษ์สวรรค์ (2548)  วิสา สารสาส (2549)  สินจัย เปล่งพานิช (2550) 
2551–2575:  วาสนา ชลากร (2551)  ศิริน หอวัง (2552)  หนึ่งธิดา โสภณ (2553)  ปิยธิดา วรมุสิก (2554)  เพ็ญพักตร์ ศิริกุล (2555)  คีรติ มหาพฤกษ์พงศ์ (2556)  เจนสุดา ปานโต (2557)  ดาวิกา โฮร์เน่ (2558)  นิษฐา จิรยั่งยืน (2559)  ชุติมณฑน์ จึงเจริญสุขยิ่ง (2560)  ชญานิษฐ์ ชาญสง่าเวช (2561)  ชุติมณฑน์ จึงเจริญสุขยิ่ง (2562)  พลอยไพลิน ตั้งประภาพร (2563)  สวนีย์ อุทุมมา (2564)
วัดสวนแก้ว

| วัดสวนแก้ว |
| --- | --- |
อุโบสถธรรมชาติ

ที่ตั้ง: เลขที่ 55/1 หมู่ที่ 1 ซอยบางเลน ซอย 5 ถนนบางกรวย-ไทรน้อย ตำบลบางเลน อำเภอบางใหญ่ จังหวัดนนทบุรี 11140
ประเภท: วัดไทย
เวลาทำการ: ทุกวัน 06:00–18:00 น.
จุดสนใจ: พระอุโบสถธรรมชาติ
การถ่ายภาพ: สามารถถ่ายรูปได้
 สถานีย่อยพระพุทธศาสนา
วัดสวนแก้ว เป็นวัดในจังหวัดนนทบุรี ตั้งอยู่ในหมู่ที่ 1 บ้านบางเลน ตำบลบางเลน อำเภอบางใหญ่ จังหวัดนนทบุรี มีเจ้าอาวาสคือพระราชธรรมนิเทศ (พระพยอม กัลยาโณ)
ประวัติ

เดิมชื่อ วัดแก้ว เป็นวัดร้างมา 80 ปี ภายหลังหลวงพ่อเทียน จิตฺตสุโภ และพระภิกษุอีก 3-4 รูปได้เข้ามาพำนัก แต่พื้นที่ของวัดเต็มไปด้วยเรือกสวน หลวงพ่อไม่สามารถจะบูรณะได้เพราะขาดบุคลากรที่จะช่วยพัฒนา
พ.ศ. 2521 พระพยอมและเพื่อนพระภิกษุอีก 2 รูป ได้เดินทางมากราบหลวงพ่อเทียน เพื่อขอทำโครงการบวชเณรภาคฤดูร้อน เมื่อเสร็จแล้วก็จะลากลับสวนโมกข์ เมื่อหลวงพ่อเทียนได้อนุญาตให้พำนักแล้ว ยังได้ช่วยสนับสนุนงานบวชเณรภาคฤดูร้อนด้วยโดยช่วยเป็นพระพี่เลี้ยงให้
พ.ศ. 2522 หลวงพ่อเทียนได้มอบหมายให้พระพะยอมและเพื่อนภิกษุเป็นผู้ดูแลรักษาวัดต่อไป ส่วนตัวหลวงพ่อเทียน กลับจังหวัดเลย ที่วัดแก้วนี้ พระพยอมได้พัฒนาพื้นที่ของวัดและเตรียมจำลองสวนโมกขพลารามให้เกิดขึ้นในเมือง ตามคำที่ท่านพุทธทาสเคยปรารภเมื่อคราวที่ยังศึกษาธรรมอยู่ที่สวนโมกข์
ท่านได้ทุ่มเทชีวิตใจเพื่อการบูรณะวัดอย่างเต็มที่และได้นำทรัพย์ส่วนตัวมาพัฒนาวัดแก้ว ภายหลังได้เปลี่ยนชื่อเป็นวัดสวนแก้ว เมื่อพัฒนาวัดจนเหมาะสมกับสภาพสิ่งแวดล้อมของวัดแล้วจึงมุ่งเผยแพร่พุทธศาสนาอีกครั้งหนึ่ง
พ.ศ. 2529 เป็นปีที่พระพยอมรับกิจนิมนต์มากทำให้ทราบถึงปัญหาต่าง ๆ ของคนระดับกลางลงมา ซึ่งต้องยอมรับว่าบุคคลเหล่านี้มีพฤติกรรมหลงใหล ใฝ่ต่ำเรื่องเพศ เรื่องเหล้า เมายา ไม่มีสมองที่จะคิดพัฒนาใด ๆ เท่าที่ควรทำให้พระพยอมตัดสินใจที่จะช่วยบุคคลเหล่านี้ให้มีความเป็นอยู่ที่ดีขึ้น พระพยอมจึงได้รวบรวมทุนทรัพย์ส่วนตัวซึ่งมีไม่มากนักนำมาใช้พัฒนาบริเวณวัด และหาทุนซื้อที่ดินบริเวณใกล้เคียงต่อออกไปอีก เพื่อทำเป็นมูลนิธิสวนแก้ว ทั้งนี้ เพื่อความสะดวกในการบริหารงานช่วยสังคม ปัญหาของสังคมทุกวันนี้เป็นปัญหาที่เกิดขึ้นระหว่างฐานะ อาชีพ ความรู้ และโอกาส ซึ่งพระสงฆ์ควรจะมีส่วนร่วมแก้ไขปัญหานี้ด้วย ด้วยปณิธานที่จะช่วยเหลือเพื่อนมนุษย์ และเผยแพร่ศีลธรรมคำสอนของพระพุทธเจ้า เพื่อให้ประชาชนได้รู้จักการใช้หลักธรรมในการดำเนินชีวิตและแก้ปัญหาด้วยตนเอง ท่านจึงได้จัดตั้งมูลนิธิสวนแก้วขึ้น ในปี พ.ศ. 2529
พ.ศ. 2555 เป็นวัดพัฒนาตัวอย่างประจำปี 2555 จากสำนักงานพระพุทธศาสนาแห่งชาติ
ปี พ.ศ. 2529 เริ่มจัดตั้ง "มูลนิธิสวนแก้ว" ขึ้น โดยมีวัตถุประสงค์หลัก 3 ประการ คือ
เพื่อเผยแผ่ศีลธรรมในศาสนา
เพื่อสนับสนุนให้กำลังใจแก่ผู้กระทำความดี
เพื่อส่งเสริมสนับสนุนให้คนดีมีสัมมาชีพ
วัดนี้มีอาณาบริเวณกว้างขวางมาก ตลอดทางเดินเข้าสู่ตัววัดมีไม้ใหญ่เขียวครึ้ม ติดป้ายคำขวัญเป็นข้อความเตือนสติพร้อมทั้งยังมีภาพ วาดที่สวยงามอยู่ภายในวัด ด้านหน้าวัดมีร้านขายของที่ระลึก และร้านค้าเล็กๆมากมาย เมื่อเดินเข้าไปด้านในวัด จะพบลานโค้งและพระอุโบสถธรรมชาติ ซึ่งแต่ละวัน จะมีพุทธศาสนิกชนมาฟังเทศน์ฟังธรรมกันเป็นจำนวนมาก
ในปี พ.ศ. 2548 มูลนิธิสวนแก้วได้รับการรับรองเป็นองค์กรสาธารณประโยชน์ (ทะเบียนเลขที่ 0163) ตามความในมาตรา 34 แห่งพระราชบัญญัติส่งเสริมการจัดสวัสดิการสังคม พ.ศ. 2546 เมื่อวันที่ 6 กันยายน พ.ศ. 2548 ภายใต้ของสำนักงานคณะกรรมการส่งเสริมการจัดสวัสดิการสังคมแห่งชาติ กระทรวงพัฒนาสังคมและความมั่นคงของมนุษย์ โดยมีวัตถุประสงค์หลัก 6 ประการ คือ
เพื่อเผยแผ่พระพุทธศาสนา
เพื่อส่งเสริมศีลธรรม จรรยาอันดี
เพื่ออนุรักษ์และส่งเสริมวัฒนธรรมและประเพณีไทย
เพื่อร่วมมือกับองค์การการกุศลอื่น ๆ เพื่อสาธารณประโยชน์
ไม่ดำเนินการเกี่ยวข้องกับการเมืองแต่อย่างใด
จัดการศึกษาและส่งเสริมการศึกษา
ผัดกะเพรา

| --- | --- |
ผัดกะเพราหมูกรอบ ราดข้าว
แหล่งกำเนิด: ไทย
อุณหภูมิเสิร์ฟ: ร้อน
ส่วนผสมหลัก: ใบกะเพรา, เนื้อสัตว์หรืออาหารทะเล, กระเทียม, น้ำปลา, น้ำตาล
 ตำราอาหาร: ผัดกะเพรา   สื่อ: ผัดกะเพรา
ผัดกะเพรา เป็นอาหารจานเดียวของไทยที่ได้รับความนิยมมากที่สุดจานหนึ่ง เป็นอาหารริมทาง อาหารตามสั่งที่มีทั่วไปในประเทศไทย บางครั้งเรียกว่า เมนูสิ้นคิด เนื่องจากเมื่อจะสั่งอาหารแล้วไม่รู้ว่าจะรับประทานอะไรก็มักจะสั่งผัดกะเพรา
วัตถุดิบประกอบด้วย เนื้อสัตว์ ใบกะเพรา พริก กระเทียม บ้างใส่ผักชนิดอื่นลงไปด้วย เช่น ถั่วฝักยาว ข้าวโพดอ่อน แคร์รอต หอมหัวใหญ่ เนื้อสัตว์ที่ใช้ในการทำผัดกะเพรา ได้แก่ เนื้อไก่ เนื้อหมู เนื้อวัว กุ้ง ปลาหมึก หรือแม้แต่ปลา หอยแมลงภู่ เนื้อปู วิธีการปรุง ใช้วิธีการผัดวัตถุดิบเข้าไปด้วยกัน มีการปรุงรสด้วยน้ำปลา น้ำตาล บ้างใส่ผงชูรส ซีอิ๊วดำ พริกไทยป่น เติมน้ำสต๊อกพอให้ขลุกขลิก รับประทานกับข้าวสวย อาจกินด้วยกับไข่ดาว มีน้ำปลาพริกเป็นเครื่องปรุงให้รสหอมและเผ็ดขึ้น
ประวัติ

จากหลักฐานจดหมายเหตุลาลูแบร์ (พ.ศ. 2230) ได้ระบุถึงใบกะเพราไว้ในบันทึกเกี่ยวกับน้ำพริกของชาวไทยว่า “…ผักลางชนิดที่มีกลิ่นดี เช่น กะเพรา…”  มีข้อสันนิษฐานน่าจะรับเอาต้นกะเพรามาจากศาสนาพราหมณ์ เพราะพราหมณ์ มักจะใช้กะเพราสำหรับบูชาเทพเจ้า ส่วนที่บันทึกไว้ใน อักขราภิธานศรับท์ ของหมอบรัดเล พ.ศ. 2416 ให้ความหมายว่า "ผักอย่างหนึ่งต้นเล็ก ๆ ใบกลิ่นหอม ใช้แกงกินบ้าง ทำยาบ้าง"
ผัดกะเพราน่าจะเกิดขึ้นราวสมัยรัชกาลที่ 7  เพราะคนจีนนำเอามาขายในร้านอาหารตามสั่ง และพบโฆษณาเครื่องแกงสำเร็จ พ.ศ. 2476 ตรา หม้อพานทอง ระบุว่า "พริกแกงที่มีจำหน่าย ประกอบด้วยเครื่องแกงไก่ เนื้อ กะหรี่ มัสหมั่น ปลาดุก ปลาไหล ห่อหมก จ๋วน ผัดกะเพรา"
อย่างไรก็ดี ผัดกะเพราน่าจะเพิ่งนิยมราว พ.ศ. 2500 ซึ่งประยูร อุลุชาฎะ ศิลปินแห่งชาติ สาขาทัศนศิลป์ ก็กล่าวไว้ว่ากะเพราผัดพริกเป็นของที่เพิ่งนิยมกันเมื่อ 30 กว่าปีมานี้ (นับจาก พ.ศ. 2531 ปีที่ตีพิมพ์หนังสือเรื่อง อาหารรสวิเศษของคนโบราณ) โดยน่าจะดัดแปลงจากอาหารจีน ที่ตำรับจีน เอาเต้าเจี้ยวดำผัดกับกระเทียมเจียวให้หอม แล้วจึงเอาเนื้อสับหรือไก่หั่นเป็นชิ้น ๆ ลงไปผัดกับน้ำปลาและซีอิ๊วดำ บ้างก็ว่าเลียนแบบมาจากเนื้อผัดใบยี่หร่า สำหรับผัดกะเพราที่ปรากฏในตำรากับข้าวยุคปลายทศวรรษ 2520 อย่างใน ตำราอาหารชุดจัดสำรับ (ชุด 2) ระบุว่า ผัดกะเพราเนื้อจะปรุงด้วยน้ำปลาและผงชูรสเท่านั้น แล้วเอาข้าวลงผัดคลุกเป็นข้าวผัด กินกับถั่วฝักยาวสด ส่วนใน กับแกล้มเหล้า ประมวลกับแกล้มเหล้า–เบียร์ทันยุค ของ “แม่ครัวเอก” (พ.ศ. 2541) ระบุว่า จะหมักเนื้อสับกับเหล้าก่อน แล้วปรุงเพียงน้ำปลาและน้ำตาลปี๊บ ในระยะหลัง ๆ จึงค่อยใส่ซอสปรุงรสชนิดต่าง ๆ น้ำตาลทราย น้ำมันหอย รสดี น้ำพริกเผา ฯลฯ
ผัดกะเพราในญี่ปุ่น

ศูนย์วิจัย เจเอ็มเอ รีเสิร์ซ ของญี่ปุ่น ได้สำรวจแนวโน้มอาหารในครอบครัวญี่ปุ่นปี 2559 พบว่าเมนูอาหารต่างชาติ เริ่มกลายเป็นเมนูอาหารในบ้านของชาวญี่ปุ่นเพิ่มมากขึ้น โดยมีอาหารไทยติดอยู่หนึ่งใน 15 อันดับ คือ ข้าวผัดกะเพรา และข้าวมันไก่ และจากข้อมูลปี 2561 ในเซเว่น อีเลฟเว่นที่ญี่ปุ่น มีจำหน่ายข้าวกล่องเมนูผัดกะเพรา แต่ส่วนผสมกลับไม่มีการใช้ใบกระเพราเป็นวัตถุดิบเลยแม้แต่น้อย วิธีรับประทานคือคลุกผัดกะเพราเข้ากับยำวุ้นเส้นแล้วราดด้วยซอสผักชี แล้วรับประทานกับข้าว
คุณค่าทางอาหาร

ผัดกะเพราไก่ราดข้าว มีส่วนประกอบหลักในอาหาร 5 หมู่ ปริมาณอาหารกะเพราไก่ราดข้าว 1 จาน มีน้ำหนักประมาณ 3 ขีด หรือ 300 กรัม ให้พลังงาน ทั้งหมด 554 กิโลแคลอรี คิดเป็นร้อยละ 28 ของพลังงานที่แนะนำให้บริโภคประจำวัน ประกอบด้วยโปรตีน 16.3 กรัม คิดเป็นร้อยละ 30 ของปริมาณโปรตีนที่แนะนำให้บริโภคประจำวัน ส่วนไขมันซึ่งมีอยู่ในปริมาณ 21.2 กรัม ก็อยู่ในเกณฑ์ที่พอเหมาะเช่นกัน คือ คิดเป็นร้อยละ 33 ของปริมาณที่แนะนำให้บริโภคประจำวัน ขณะที่คาร์โบไฮเดรตมีอยู่ในปริมาณ 74.3 กรัม
วัดเวฬุวัน

สำหรับวัดเวฬุวันแห่งอื่น ดูที่ วัดเวฬุวัน (จังหวัดปทุมธานี)
| วัดเวฬุวันมหาวิหาร |
| --- | --- |
เนินดินที่เชื่อว่าเป็นที่ตั้งของพระมูลคันธกุฎี

ชื่อสามัญ: พระวิหารเวฬุวันกลันทกนิวาปสถาน
ที่ตั้ง: ราชคฤห์ รัฐพิหาร​ ประเทศอินเดีย​
ประเภท: อาราม
ความพิเศษ: วัด​แห่งแรกในพระพุทธศาสนา​
จุดสนใจ: พระมูลคันธกุฎี, กลุ่มป่าไผ่
 สถานีย่อยพระพุทธศาสนา
กลุ่มป่าไผ่ร่มรื่น ในกลุ่มโบราณสถานวัดเวฬุวันมหาวิหาร
วัดเวฬุวันมหาวิหาร หรือ พระวิหารเวฬุวันกลันทกนิวาปสถาน เป็นอาราม (วัด) แห่งแรกในพระพุทธศาสนา ตั้งอยู่ใกล้เชิงเขาเวภารบรรพต บนริมฝั่งแม่น้ำสรัสวดีซึ่งมีตโปธาราม (บ่อน้ำร้อนโบราณ) คั่นอยู่ระหว่างกลาง นอกเขตกำแพงเมืองเก่าราชคฤห์ (อดีตเมืองหลวงของแคว้นมคธ) รัฐพิหาร ประเทศอินเดียในปัจจุบัน (หรือ แคว้นมคธ ชมพูทวีป ในสมัยพุทธกาล)
คำว่า เวฬุวัน แปลว่าสวนไผ่ เดิมอารามแห่งนี้เป็นพระราชอุทยานของพระเจ้าพิมพิสาร กษัตริย์แคว้นมคธ ตั้งอยู่นอกเมืองราชคฤห์ เมื่อพระพุทธเจ้าตรัสรู้แล้วได้เสด็จไปยังเมืองราชคฤห์ พระเจ้าพิมพิสารพร้อมด้วยข้าราชบริพารเข้าไปเฝ้า หลังจากทรงสดับธรรมแล้วทรงเลื่อมใสจึงถวายสวนเวฬุวันเป็นพุทธบูชา ด้วยทรงเห็นว่าเป็นที่สงบร่มรื่น เหมาะสำหรับอยู่บำเพ็ญธรรมของพระสงฆ์ ถือกันต่อมาว่าสถานที่นี้เป็นวัดแห่งแรกในพระพุทธศาสนา เรียกว่า วัดเวฬุวันมหาวิหาร นอกจากนี้วัดนี้ยังเป็นสถานที่พระพุทธเจ้าแสดงโอวาทปาติโมกข์แก่พระสงฆ์สาวกจำนวน 1,250 รูป แล้วส่งไปเป็นพระธรรมทูตประกาศพระศาสนา อันเป็นที่มาของวันมาฆบูชา
วัดเวฬุวันมหาวิหาร ปัจจุบันยังคงอยู่ เป็นซากโบราณสถานในสวนไผ่ที่ร่มรื่น มีสระน้ำขนาดใหญ่ภายใน มีรั้วรอบด้าน อยู่ในความดูแลของทางราชการอินเดีย
วัดเวฬุวัน

เดิมวัดเวฬุวันเป็นพระราชอุทยานสำหรับเสด็จประพาสของพระเจ้าพิมพิสาร เป็นสวนป่าไผ่ร่มรื่นมีรั้วรอบและกำแพงเข้าออก เวฬุวันมีอีกชื่อหนึ่งปรากฏในพระสูตรว่า "พระวิหารเวฬุวันกลันทกนิวาปสถาน" หรือ "เวฬุวันกลันทกนิวาป" (สวนป่าไผ่สถานที่สำหรับให้เหยื่อแก่กระแต)  พระเจ้าพิมพิสารได้ถวายพระราชอุทยาน แห่งนี้เป็นวัดในพระพุทธศาสนาหลังจากได้สดับพระธรรมเทศนาอนุปุพพิกถาและจตุราริยสัจจ์ ณ พระราชอุทยานลัฏฐิวัน (พระราชอุทยานสวนตาลหนุ่ม) โดยในครั้งนั้นพระองค์ได้บรรลุพระโสดาบัน เป็นพระอริยบุคคลในพระพุทธศาสนา และหลังจากการถวายกลันทกนิวาปสถานไม่นาน อารามแห่งนี้ก็ได้ใช้เป็นสถานที่สำหรับพระสงฆ์ประชุมจาตุรงคสันนิบาตครั้งใหญ่ในพระพุทธศาสนา อันเป็นเหตุการณ์สำคัญในวันมาฆบูชา
วัดเวฬุวันหลังการปรินิพพาน

หลังพระพุทธเจ้าเสด็จปรินิพพาน วัดเวฬุวันได้รับการดูแลมาตลอด โดยเฉพาะมูลคันธกุฎีที่มีพระสงฆ์เฝ้าดูแลทำการปัดกวาดเช็ดถูปูลาดอาสนะและปฏิบัติต่อสถานที่ ๆ พระพุทธเจ้าเคยประทับอยู่ทุก ๆ แห่ง เหมือนสมัยที่พระพุทธองค์ทรงพระชนม์ชีพอยู่มิได้ขาด โดยมีการปฏิบัติเช่นนี้ติดต่อกันกว่าพันปี
แต่จากเหตุการณ์ย้ายเมืองหลวงแห่งแคว้นมคธหลายครั้งในช่วง พ.ศ. 70 ที่เริ่มจากอำมาตย์และราษฎรพร้อมใจกันถอดกษัตริย์นาคทัสสก์แห่งราชวงศ์ของพระเจ้าพิมพิสารออกจากพระราชบัลลังก์ และยกสุสูนาคอำมาตย์ซึ่งมีเชื้อสายเจ้าลิจฉวีในกรุงเวสาลีแห่งแคว้นวัชชีเก่า ให้เป็นกษัตริย์ตั้งราชวงศ์ใหม่แล้ว พระเจ้าสุสูนาคจึงได้ทำการย้ายเมืองหลวงของแคว้นมคธไปยังเมืองเวสาลีอันเป็นเมืองเดิมของตน และกษัตริย์พระองค์ต่อมาคือพระเจ้ากาลาโศกราช ผู้เป็นพระราชโอรสของพระเจ้าสุสูนาค ได้ย้ายเมืองหลวงของแคว้นมคธอีก จากเมืองเวสาลีไปยังเมืองปาตลีบุตร ทำให้เมืองราชคฤห์ถูกลดความสำคัญลงและถูกทิ้งร้าง ซึ่งเป็นสาเหตุสำคัญที่ทำให้วัดเวฬุวันขาดผู้อุปถัมภ์และถูกทิ้งร้างอย่างสิ้นเชิงในช่วงพันปีถัดมา
โดยปรากฏหลักฐานบันทึกของหลวงจีนฟาเหียน (Fa-hsien) ที่ได้เข้ามาสืบศาสนาในพุทธภูมิในช่วงปี พ.ศ. 942 - 947 ในช่วงรัชสมัยของพระเจ้าจันทรคุปต์ที่ ๒ (พระเจ้าวิกรมาทิตย์) แห่งราชวงศ์คุปตะ ซึ่งท่านได้บันทึกไว้ว่า เมืองราชคฤห์อยู่ในสภาพปรักหักพัง แต่ยังทันได้เห็นมูลคันธกุฎีวัดเวฬุวันปรากฏอยู่ และยังคงมีพระภิกษุหลายรูปช่วยกันดูแลรักษาปัดกวาดอยู่เป็นประจำ แต่ไม่ปรากฏว่ามีการบันทึกถึงสถานที่เกิดเหตุการณ์จาตุรงคสันนิบาตแต่ประการใด
แต่หลังจากนั้นประมาณ 200 ปี วัดเวฬุวันก็ถูกทิ้งร้างไป ตามบันทึกของพระถังซำจั๋ง (Hiuen-Tsang) ​ซึ่งได้จาริกมาเมืองราชคฤห์ราวปี พ.ศ. 1300 ซึ่งท่านบันทึกไว้แต่เพียงว่า ท่านได้เห็นแต่เพียงซากมูลคันธกุฎีซึ่งมีกำแพงและอิฐล้อมรอบอยู่เท่านั้น (ในสมัยนั้นเมืองราชคฤห์โรยราถึงที่สุดแล้ว พระถังซำจั๋งได้แต่เพียงจดตำแหน่งที่ตั้งทิศทางระยะทางของสถูปและโบราณสถานเก่าแก่อื่น ๆ ในเมืองราชคฤห์ไว้มาก ทำให้เป็นประโยชน์แก่นักประวัติศาสตร์และนักโบราณคดีในการค้นหาโบราณสถานต่าง ๆ ในเมืองราชคฤห์ในปัจจุบัน)
วัดเวฬุวันหลังการปรินิพพาน > จุดแสวงบุญและสภาพของวัดเวฬุวันในปัจจุบัน

ปัจจุบันหลังถูกทอดทิ้งเป็นเวลากว่าพันปี และได้รับการบูรณะโดยกองโบราณคดีอินเดียในช่วงที่อินเดียยังเป็นอาณานิคมของอังกฤษ วัดเวฬุวัน ยังคงมีเนินดินโบราณสถานที่ยังไม่ได้ขุดค้นอีกมาก สถานที่สำคัญ ๆ ที่พุทธศาสนิกชนในปัจจุบันนิยมไปนมัสการคือ "พระมูลคันธกุฎี" ที่ปัจจุบันยังไม่ได้ทำการขุดค้น เนื่องจากมีกุโบร์ของชาวมุสลิมสร้างทับไว้ข้างบนเนินดิน, "สระกลันทกนิวาป" ซึ่งปัจจุบันรัฐบาลอินเดียได้ทำการบูรณะใหม่อย่างสวยงาม, และ "ลานจาตุรงคสันนิบาต" อันเป็นลานเล็ก ๆ มีซุ้มประดิษฐานพระพุทธรูปยืนปางประทานพรอยู่กลางซุ้ม ลานนี้เป็นจุดสำคัญที่ชาวพุทธนิยมมาทำการเวียนเทียนสักการะ (ลานนี้เป็นลานที่กองโบราณคดีอินเดียสันนิษฐานว่าพระพุทธองค์ทรงแสดงโอวาทปาฏิโมกข์ในจุดนี้)
จุดที่เกิดเหตุการณ์สำคัญในวันมาฆบูชา (ลานจาตุรงคสันนิบาต)

ถึงแม้ว่าเหตุการณ์จาตุรงคสันนิบาตจะเป็นเหตุการณ์สำคัญยิ่งที่เกิดในบริเวณวัดเวฬุวันมหาวิหาร แต่ทว่าไม่ปรากฏรายละเอียดในบันทึกของสมณทูตชาวจีนและในพระไตรปิฎกแต่อย่างใดว่าเหตุการณ์ใหญ่นี้เกิดขึ้น ณ จุดใดของวัดเวฬุวัน รวมทั้งจากการขุดค้นทางโบราณคดีก็ไม่ปรากฏหลักฐานว่ามีการทำเครื่องหมาย (เสาหิน) หรือสถูประบุสถานที่ประชุมจาตุรงคสันนิบาตไว้แต่อย่างใด (ตามปกติแล้วบริเวณที่เกิดเหตุการณ์สำคัญทางพระพุทธศาสนา มักจะพบสถูปโบราณหรือเสาหินพระเจ้าอโศกมหาราชสร้างหรือปักไว้เพื่อเป็นเครื่องหมายสำคัญสำหรับผู้แสวงบุญ) ทำให้ในปัจจุบันไม่สามารถทราบโดยแน่ชัดว่าเหตุการณ์จาตุรงคสันนิบาตเกิดขึ้นในจุดใดของวัด
ในปัจจุบันกองโบราณคดีอินเดียได้แต่เพียงสันนิษฐานว่า "เหตุการณ์ดังกล่าวเกิดในบริเวณลานด้านทิศตะวันตกของสระกลันทกนิวาป" (โดยสันนิษฐานเอาจากเอกสารหลักฐานว่าเหตุการณ์ดังกล่าวมีพระสงฆ์ประชุมกันมากถึงสองพันกว่ารูป และเกิดในช่วงที่พระพุทธองค์พึ่งได้ทรงรับถวายอารามแห่งนี้ การประชุมครั้งนั้นคงยังต้องนั่งประชุมกันตามลานในป่าไผ่ เนื่องจากเสนาสนะหรือโรงธรรมสภาขนาดใหญ่ยังคงไม่ได้สร้างขึ้น และโดยเฉพาะอย่างยิ่งในปัจจุบันลานด้านทิศตะวันตกของสระกลันทกนิวาป เป็นลานกว้างลานเดียวในบริเวณวัดที่ไม่มีโบราณสถานอื่นตั้งอยู่) โดยได้นำพระพุทธรูปยืนปางประทานพรไปประดิษฐานไว้บริเวณซุ้มเล็ก ๆ กลางลาน และเรียกว่า "ลานจาตุรงคสันนิบาต" ซึ่งในปัจจุบันก็ยังไม่มีข้อสรุปแน่ชัดว่าลานจาตุรงคสันนิบาตที่แท้จริงอยู่ในจุดใด และยังคงมีชาวพุทธบางกลุ่มสร้างซุ้มพระพุทธรูปไว้ในบริเวณอื่นของวัดโดยเชื่อว่าจุดที่ตนสร้างนั้นเป็นลานจาตุรงคสันนิบาตที่แท้จริง  แต่พุทธศาสนิกชนชาวไทยส่วนใหญ่ก็เชื่อตามข้อสันนิษฐานของกองโบราณคดีอินเดียดังกล่าว โดยนิยมนับถือกันว่าซุ้มพระพุทธรูปกลางลานนี้เป็นจุดสักการะของชาวไทยผู้มาแสวงบุญจุดสำคัญ 1 ใน 2 แห่งของเมืองราชคฤห์ (อีกจุดหนึ่งคือพระมูลคันธกุฎีบนยอดเขาคิชฌกูฏ)
พระพุทธรูปยืนกลางมณฑลโบราณสถานวัดเวฬุวันมหาวิหาร เมืองราชคฤห์ รัฐพิหาร อินเดีย (เป็นพระพุทธรูปสร้างใหม่ ปัจจุบันเป็นปูชนียวัตถุสำคัญของวัดเวฬุวัน)
กลุ่มป่าไผ่ในวัดเวฬุวันมหาวิหาร ที่มาของชื่อเวฬุวัน (วัดป่าไผ่ หรือวัดไผ่ล้อม)
สระโบกขรณีกลันทกนิวาป (สระน้ำ) กลางวัดเวฬุวันมหาวิหาร พระพุทธเจ้าเคยแสดงพระสูตรหลายพระสูตรที่นี่
ซุ้มพระพุทธรูปภายในโบราณสถานวัดเวฬุวันมหาวิหาร
ดูเพิ่ม

การแสวงบุญของชาวพุทธในดินแดนพุทธภูมิ
วันมาฆบูชา เหตุการณ์สำคัญที่เกิดในวัดเวฬุวันมหาวิหาร
สึชิอูระ

สึชิอูระ (ญี่ปุ่น: 土浦市; โรมาจิ: Tsuchiura-shi) เป็นนครตั้งอยู่ในจังหวัดอิบารากิ ประเทศญี่ปุ่น จากข้อมูลเมื่อ 1 มกราคม ค.ศ.  2024 (2024 -01-01) นครมีประชากร 142,181 คน จาก 66,629 หลังคาเรือน และมี  ความหนาแน่นประชากร  1,157 คนต่อตารางกิโลเมตร สัดส่วนของประชากรที่มีอายุมากกว่า 65 ปี คือ 29.7% เมืองมีพื้นที่ 122.89 ตารางกิโลเมตร (47.45 ตารางไมล์) มีผู้อาศัยราว 3,000 คน ไม่ใช่ชาวญี่ปุ่น โดยสัดส่วนส่วนใหญ่เป็นชาวฟิลิปปินส์ จีนและบราซิล
ยอดนักสืบจิ๋วโคนัน: ปฏิบัติการสายลับเดอะซีโร่

| ยอดนักสืบจิ๋วโคนัน: ปฏิบัติการสายลับเดอะซีโร่ |
| --- | --- |
ใบปิดภาพยนตร์

ญี่ปุ่น: 名探偵コナン ゼロの執行人
เฮปเบิร์น: Meitantei Conan: Zero no Shikkōnin
 
กำกับ: Yuzuru Tachikawa
บทภาพยนตร์: Takeharu Sakurai
สร้างจาก: ยอดนักสืบจิ๋วโคนัน โดย โกโช อาโอยามะ
อำนวยการสร้าง: Keiichi Ishiyama Shūhō Kondō Yoshihito Yonekura
นักแสดงนำ:   Minami Takayama  Wakana Yamazaki  Rikiya Koyama  Kappei Yamaguchi  Aya Ueto  Daikichi Hakata  Tōru Furuya 
กำกับภาพ: Jin Nishiyama
ตัดต่อ: Terumitsu Okada
ดนตรีประกอบ: คัตสึโอะ โอโนะ
บริษัทผู้สร้าง: TMS/V1 Studio 
ผู้จัดจำหน่าย: Toho Company, Ltd.
วันฉาย:   13 เมษายน ค.ศ. 2018 (2018-04-13) 
ความยาว: 110 นาที
ประเทศ: ญี่ปุ่น
ภาษา: ญี่ปุ่น
ทำเงิน: 108.11 ล้านดอลลาร์สหรัฐ
ยอดนักสืบจิ๋วโคนัน: ปฏิบัติการสายลับเดอะซีโร่ (ญี่ปุ่น: 名探偵コナン ゼロの執行人; โรมาจิ: Meitantei Conan: Zero no Shikkōnin; อังกฤษ: Detective Conan: Zero the Enforcer) เป็น ยอดนักสืบจิ๋วโคนันเดอะมูฟวี่อันดับที่ 22 ต่อจาก โดยมี ฟุรุยะ เรย์ หรืออามุโร โทรุ เป็นตัวละครหลักสำคัญ กำหนดการเข้าฉายที่ประเทศญี่ปุ่นวันที่ 13 เมษายน พ.ศ. 2561 เข้าฉายในประเทศไทยวันที่ 2 สิงหาคม พ.ศ. 2561 เฉพาะโรงภาพยนตร์ในเครือ SF Cinema
ตัวละครสำคัญ > ตัวละครรับเชิญ

ทาจิบานะ เคียวโกะ อายุ 29 ปี ให้เสียงพากย์โดย อายะ อุเอโตะ
ทนายความสาวอิสระ เคยว่าความว่าแล้วหลายคดี แต่ไม่เคยชนะสักครั้ง เธอมาเพื่อช่วยว่าความให้กับโมริ โคโกโร่ เธอเต็มไปด้วยอดีตที่ปิดบังไว้มากมาย เธอเป็นลูกสาวภรรยาคนแรกของ ทาจิบานะ เคียวซึเกะ เหยื่อในคดีฆาตกรรมตอน เบย์ออฟเดอะรีเวนจ์
ฟูมิคาซึ ฮาบะ อายุ 30 ปี ให้เสียงพากย์โดย ไดกิชิ ฮากาตะ
ผู้ช่วยเก่าของเคียวโกะ ผู้ทะเยอทะยานที่ถูกจับกุมในข้อหาเรื่องความมั่นคง จนต้องฆ่าตัวตายในคุก ต้นเหตุของเรื่องราวทั้งหมด
คุซาคาเบะ มาโคโตะ อายุ 40 ปี ให้เสียงพากย์โดย โทกุโยชิ คาวาชิมะ
อัยการของกรมตำรวจนครบาลญี่ปุ่น  ผู้ที่ต้องทำคดีของโมริ โคโกโร่ คอยทำงานรับใช้หัวหน้าอย่าง ซายาโกะ
อิวาอิ ซายาโกะ อายุ 40 ปี ให้เสียงพากย์โดย มินะ โทมิยากะ
หัวหน้าฝ่ายอัยการหญิงของกรมตำรวจนครบาลญี่ปุ่น ผู้สั่งฟ้องโมริ โคโกโร่ในคดีที่เขาไม่ได้เป็นคนก่อ เพียงเพราะหลักฐานชี้ไปที่เขา